22/06/2015 | Administración LocalMunicipal
Malpica de Bergantiños
Secretaría
Resolución Alcaldía 311/2015 - notificación posibles interesados da declaración caducidade licenza de taxi nº 1- titular: don José Varela Costa

A Orde de 30 de xaneiro de 2015, pola que se regula o Rexistro de títulos habilitantes para prestar servizos de taxi na Comunidade Autónoma de Galicia, publicada no Diario Oficial de Galicia nº 31 de 16 de febreiro de 2015 na súa Disposición Transitoria Única establece que a Consellería de Medio Ambiente, Territorio e Infraestruturas da Xunta de Galicia daralle acceso aos concellos aos datos sobre autorizacións interurbanas de taxi e que unha vez comunicado o acceso, abriráselle aos concellos un prazo de tres meses para verificar se ditos datos corresponden con aqueles que eles dispoñen referentes ás licenzas de taxi. Dentro dese mesmo prazo deberán completar tamén os datos obxecto de rexistro que sexan da súa responsabilidade. En virtude do anterior, en data de 13 de maio de 2015, dítase resolución de alcaldía nº 229/2015 pola cal se lle requería a don Andres Avelino Carid Zlotea para que no prazo de dez días procedese a actualizar os datos da súa licenza de auto-taxi nº 1 aos efectos de completar os datos existentes no Rexistro de Títulos Habilitantes para prestar servizos de taxi na Comunidade Autónoma. Logo de ver que segundo os datos cos que conta o Concello de Malpica de Bergantiños D. Andres Avelino Carid Zlotea figura como titular da licenza municipal de auto-turismo nº 1 vehículo matrícula 3414 DVV, pero que pola contra D. Andres Avelino Carid Zlotea (segundo os datos cos que conta a Consellería de Medio Ambiente, Territorio e Infraestruturas da Xunta de Galicia) non estaría en posesión da autorización interurbana (figurando a autorización interurbana no Rexistro da Xunta como non visada, considerando así mesmo que a citada autorización autonómica segundo datos facilitados pola Dirección Xeral de Movilidade, tiña un plazo de vixencia de ata o 31/07/2013, expirando tamén o prazo de rehabilitación da susodita tarxeta dun ano, non sendo xa recuperables tales autorizacións). Tendo en conta que o artigo 15.1 da Lei 4/2013, de 30 de maio, de transporte público de persoas en vehículos de turismo de Galicia establece que: “existirá unha vinculación entre licenzas de taxa e autorizacións interurbanas de taxi, sendo preciso dispoñer de ambos títulos para a realización da actividade” e que o número dous do mesmo artigo establece que: “a vinculación entre licenzas de taxi e autorizacións interurbanas de taxi supón que a extinción da licenza de taxi ou da autorización interurbana de taxi dará lugar, respectivamente, á suspensión ou extinción do outro título habilitante ao que estea vinculado.” Logo de ver que igualmente o artigo 12.2 da citada Lei 4/2013, de 30 de maio, establece que “procederá declarar caducadas as licenzas de taxi nos casos de incumprimento polo titular das condicións que xustificaron o seu outorgamento, de non producirse o inicio do servizo n suposto de que a licenza de taxi estivese suspendida, pola falla de dedicación á actividade do seu titular cando esta fora esixible ou pola obtención, xestión ou explotación da licenza de taxi por calquera forma non prevista pola presente lei e no seu desenvolvemento regulamentario.” Por todo o exposto anteriormente, se entende que procede iniciar o expediente de declaración de caducidade da licenza de taxi nº 1 titularidade de D. Andres Avelino Carid Zlotea por incumprimento da previsión establecida no artigo 15 da Lei 4/2013, de 30 de maio Así mesmo, revisados os antecedentes administrativos obrantes no Concello, se detecta documentación relativa a unha petición de transmisión da devandita licenza nº 1: en data de 9 de setembro de 2010 ( Renº 3889) se pon en coñecemento do Concello o falecemento de don Andres Avelino Carid Zlotea, solicitándose a instancia do seu fillo ( don Raouf Pompova Sangiao) a transmisión da licenza nº 1. Solicitude respecto á cal, en data de 4/10/2010 ( R. S. nº 3500) se concede un prazo de dez días para a aportación de documentación ao efecto, coa advertencia de que segundo o establecido no artigo 71 da Lei 30/1992 de 26 de novembro, se lle terá por desistido da súa petición, sen perxuízo da necesidade de ditar reoslución expresa nos termos sinalados no artigo 42 da Lei 30/1992 e sen perxuízo de incoar o oportuno expediente de declaración de caducidade da licenza que será amortizada. En atención ao exposto, procede por tanto ditar resolución expresa dando por desistido da súa petición de transmisión de licenza a don Raouf Pompova Sangiao. Polo que en atención ao exposto e considerando a normativa anteriormente citada, en data de 21.5.2015 esta Alcaldía ditou resolución nº 244/2015 de incoación de expediente de caducidade de licenza de taxi nº 1. titularidade de don Andres Avelino Carid Zlotea., por incumprimento da previsión establecida no artigo 15 da Lei 4/2013, de 30 de maio e asi mesmo por non explotación do seu titular de conformidade co establecido no artigo 12.2 da Lei 4/2013, concedendo así mesmo, de conformidade co previsto nos artigos 12.4 da Lei 4/2013, de 30 de maio e 84 da Lei 30/1992, de 26 de novembro, de Réxime Xurídico das Administracións Públicas e Procedemento Administrativo Común, un trámite de audiencia aos posibles interesados ( herdeiros de don Andres Avelino Carid Zlotea) no expediente de declaración de caducidade da licenza nº 1 para que no prazo máximo de 10 días a contar desde a notificación da presente poidan presentar cantas alegacións e documentos estime oportunos. Transcorrido o citado prazo sin que se tiveran formulado alegacións ao respecto, procede por tanto a declación de caducidade la licencia anteriomente citada. Tendo en conta a competencia que me atribúe o artigo 21.1. s) da Lei 7/1985, de 2 de abril, Reguladora de Bases de Réxime Local, pola presente RESOLVO: Primeiro: Declarar a caducidade da licenza de licenza de taxi nº 1. titularidade de don Andres Avelino Carid Zlotea., por incumprimento da previsión establecida no artigo 15 da Lei 4/2013, de 30 de maio e asi mesmo por non explotación do seu titular de conformidade co establecido no artigo 12.2 da Lei 4/2013. Segundo: Notificar así mesmo a presente resolución a outros posibles interesados ( herdeiros de don Andres Avelino Carid Zlotea), facéndolles saber que ontra esta resolución definitiva en vía adminstrativa, poderá interpoñer con carácter potestativo, recurso de resposición perante o Alcalde no prazo dun mes contado dende o día seguinte ó de recepción desta notificación, non podendo interpoñer recurso contencioso-administrativo ata que sexa resolto o recurso de reposición ou se teña producida a súa desestimación por silencio. Transcorrido un mes desde a interposición do recurso de reposición sen que se notifique a súa resolución, entenderase desestimado por silencio administrativo e quedará expedita a vía contenciosa-administrativa podendo interpoñer recurso contencioso-administrativo no prazo de dous meses contados desde o seguinte a aquel en que se notifique a resolución expresa do recurso potestativo de reposición ou no prazo de seis meses desde que se entenda o recurso desestimado por silencio administrativo segundo o dispón o artigo 46.1 da Lei 29/1998, de 13 de xullo. O recurso contencioso–administartivo pode interpoñerse directamente ante o Xulgado do Contencioso-Administartivo correspondente no prazo de dous meses contados desde o día seguinte o da notificación da presente resolución. Así mesmo poderá Vd. Utilizar calquera outro recurso que estime pertinente e exerce-las accións que procedan ante a xurisdición competente. Malpica de Bergantiños a 15 de xuño de 2015. O alcalde Asdo. Eduardo José Parga Veiga